**DOM ZDRAVLJA KARLOVAC** Razina: 31

MB: 0728756

OIB: 81499488050

RKP: 27247

**B I LJ E Š K E**

za razdoblje od 1. siječnja do 31. prosinca 2023. godine

Dom zdravlja Karlovac zdravstvena je ustanova primarne zdravstvene zaštite osnovana Odlukom o statusnoj promjeni Medicinskog centra Karlovac broj 021-01/94-01/23 Županijskog poglavarstva Karlovačke županije od 23.03.1994.g. Osnivač Doma zdravlja je Karlovačka županija.

Za obavljanje zdravstvene djelatnosti Dom zdravlja Karlovac je sa HZZO tijekom 2023. ugovarao slijedeće djelatnosti:

- opća medicina : 19 timova (2 tima bez nositelja)

- dentalna medicina : 11 timova (1tim bez nositelja)

- patronažna služba : 14 prvostupnica sestrinstva

- ortodontska ordinacija: 1 tim

- RTG zubna dijagnostika : 2 inž. radiologije

- 6,5 tima sanitetskog prijevoza

- 2 tima predškolske zaštite djece

- palijativna skrb – 2 koordinatora za palijativnu skrb

- 2 mobilna palijativna tima

- ginekologiju – 1 tim.

Dom zdravlja imao je u zakupu u 2023. ukupno 17 timova i to :

- 4 tima opće medicine,

- 3 tima dentalne zdravstvene zaštite,

- 3 zubnih tehničara,

- 1 tim medicine rada s psihologom (2)

- biomedicinski laboratorij

- 2 tima zdravstvene zaštite žena

- ljekarnu.

Ukupan broj djelatnika na dan 31.12.2023. je 137. Tijekom 2023. zapošljavani su djelatnici na određeno vrijeme poradi zamjene djelatnika koji izbivaju sa rada, a na neodređeno vrijeme zaposleni su djelatnici na radna mjesta upražnjena odlaskom djelatnika u mirovinu ili prestankom radnog odnosa djelatnika, a po ishođenju suglasnosti Ministarstva zdravstva.

Financijski izvještaji u sustavu proračuna se predaju sukladno izmijenjenom Pravilniku o financijskom izvještavanju u proračunskom računovodstvu (NN 3/15., 93/15., 93/15., 135/15., 2/17., 28/17., 112/18., 126/19, 145/20, 32/21,144/21). Pravilniku o dopunama Pravilnika o proračunskom računovodstvu i računskom planu kao i Pravilniku o izmjenama Pravilnika o financijskom izvještavanju u proračunskom računovodstvu, NN 37/2022. Dom zdravlja Karlovac je proračunski korisnik Karlovačke županije. Financijski planovi Doma zdravlja su dio Proračuna Karlovačke županije koja vrši konsolidaciju financijskih izvješća svojih korisnika. Knjiženja se vrše putem jedinstvenog računovodstvenog sustava - „Win-GPS“ informatičke kuće Infomare d.o.o. Dom zdravlja Karlovac je i u 2023. godine ostao obveznik obračuna i plaćanja PDV-a, obzirom da godišnje ostvaruje više od 39.816,84 EUR oporezivih usluga. Konačnim obračunom PDV-a za 2023. godinu stopa pretporeza se mijenjala, odnosno smanjila za 1 % zbog smanjenja oporezivih usluga u 2023. godini. Privremena stopa pretporeza od 4% je i konačna te će se primjenjivati i u 2024. godini.

I u 2023.godini trajali su sudski sporovi protiv Doma zdravlja Karlovac od strane zdravstvenih i nezdravstvenih radnika (vozači sanitetskog prijevoza). Predmet spora su isplate dnevnica kao i dodaci na plaću zbog iznimne odgovornosti za život i zdravlje ljudi, isplata razlike plaća na ime obračuna prekovremenih sati i obračuna naknada za vrijeme korištenja godišnjih odmora i privremene nesposobnosti za rad i isplata razlike plaće na ime umanjenog obračuna plaće s nižom osnovicom. Svi sudski sporovi su se uredno vodili i na njih se Dom zdravlja uredno odazivao putem svog ovlaštenog radnika. U 2023. godini isplaćeni trošak za plaću po sudskim presudama je iznosio 4.657,44 EUR, za doprinose na plaću 1.177,11 EUR, za trošak sudskih postupaka 7.747,58 EUR, za trošak sudskih pristojbi 152,62 EUR, i za trošak zateznih kamata 528,84 EUR.

**Bilješke uz Izvještaj PR-RAS**

U izvještajnom razdoblju Dom zdravlja Karlovac ostvario je 4.097.385,78 EUR (šifra X067) ukupnih prihoda i 4.310.074,79 ukupnih rashoda (šifra Y034), čime je ostvario manjak prihoda u iznosu od 212.689,01 EUR.

**PRIHODI:**

Sukladno računovodstvenom sustavu proračunskih korisnika prihodi se priznaju na temelju priljeva novčanih sredstava u izvještajnom razdoblju.

**634 Tekuće pomoći od izvanproračunskih korisnika** - HZZO u skladu s Odlukom Vlade RH (NN 136/20) isplaćuje posebnu nagradu radnicima koji obavljaju poslove vezane za pružanje zdravstvene skrbi pacijentima oboljelim od bolesti COVID-19 u iznosu od 10% od osnovne plaće radnika. Temeljem Okružnice Ministarstva financija ti se prihodi knjiže kao pomoći od izvanproračunskih korisnika (podskupina 634). Ovaj prihod za 2023. godinu iznosi 26.133,51 EUR.

**636 Pomoći proračunskim korisnicima iz proračuna koji im nije nadležan**

Domu zdravlja Karlovac je isplaćena pomoć iz nenadležnog proračuna u iznosu od 17.495,17 EUR (izvor financiranja 503). Uputa Vlade od 16. rujna 2021. godine glasi: „Iznos sredstava koje su zdravstvene ustanove isplatile po pravomoćnim sudskim odlukama, a koje će se refundirati zdravstvenim ustanovama, namjenska su pomoć i zdravstvene ustanove mogu ih koristiti isključivo za podmirenje dijela dospjelih obveza zdravstvenih ustanova prema dobavljačima lijekova, potrošnog i ugradbenog medicinskog materijala.“ Dom zdravlja Karlovac je prema navedenoj uputi u tom iznosu imao trošak iz istog izvora financiranja na skupini konta 322 iako je stvaran trošak teretio skupinu konta 311 plaće po sudskim presudama, 313 doprinosi na plaću, 34 zatezne kamate i 329 ostale nespomenute rashode poslovanja.

Dom zdravlja Karlovac je u 2023. godini ostvario kapitalnu pomoć u iznosu od 9.217,81 EUR. Kapitalnu pomoć je ostvario od Grada Karlovca u iznosu od 4.000,00 EUR za nabavku osobnog automobila. Općina Krnjak je uplatila pomoć za nabavka računalne opreme za ambulantu dentalne medicine u Krnjaku u iznosu od 1.327,23 EUR i Općina Draganić je uplatila sredstva u iznosu od 3.890,58EUR za nadoknadu dijela štete za krov u ambulanti u Draganiću koji je oštećen prilikom tuče.

**638 Tekuće pomoći temeljem prijenosa EU sredstava**  Dom zdravlja Karlovac je dobio sredstva od 79.975,62 EUR za financiranje dvije specijalizacije iz obiteljske medicine i jednu specijalizaciju iz medicine rada i sporta. Ugovor o sufinanciranju tih specijalizacija je potpisan u srpnju 2023.godine. Troškovi su se refundirali za razdoblje od 2021.godine do 2023.godine.

**652 Ostali nespomenuti prihodi** su prihodi od dopunskog zdravstvenog osiguranja i participacije koji se odnose na naplatu pruženih usluga u ordinacijama dentalne medicine za usluge protetike i usluge snimanja zubi u zubnom rtg-u. Za razdoblje siječanj - prosinac ostvareni su u iznosu od 122.486,82 EUR**.** Prihod je veći u odnosu na isto razdoblje prošle godine za 25,2% zbog povećanog broja dentalnih usluga u promatranom razdoblju.

**661 Prihodi od pruženih usluga** odnose se na uplaćena sredstva prikupljena temeljem zakupa poslovnog prostora i refundacije režijskih troškova kao i na sredstva od pruženih zdravstvenih usluga u Domu zdravlja Karlovac. Za razdoblje siječanj - prosinac ostvareni su u iznosu od 169.293,48 EUR**.** Prihod je manji u odnosu na isto razdoblje prošle godine za 26,30 %. Razlog je u manjem broju obavljenih i naplaćenih testiranja antigenskim testovima i manji prihod od zakupa poslovnih prostora zbog izmjene kriterija za određivanje zakupnine temeljem Odluke Županijske skupštine Karlovačke županije kojim se cijena zakupa poslovnog prostora umanjila te je ustanova i po toj osnovi ostvarila manji prihod.

**671 Prihodi iz nadležnog proračuna** za financiranje rashoda poslovanja ostvareni su u iznosu od 115.539,37 EUR. Decentralizirana sredstva su u cijelosti povučena iz proračuna u iznosu od 54.416,00 EUR, a namjena im je bila isključivo za tekuće održavanje zgrada, vozila i opreme. Odlukom Županijske skupštine Karlovačke županije iz prijedloga plana decentraliziranih sredstava za 2023. godinu odobreno je manje od 15% predloženih sredstava što znači da su troškovi za tekuće i investicijsko ulaganje podmireni iz vlastitih sredstava. Iz proračuna Karlovačke županije doznačena su i sredstva za sufinanciranje troškova specijalizacije iz ortodoncije u iznosu od 38.560,57 EURi to za troškove plaće, doprinosa i prijevoza. Iz istog izvora 01- opći prihodi i primici sufinanciran je krov u Skakavcu u iznosu od 15.927,00 EUR. Zbog olujnog nevrjemena u ambulanti obiteljske medicine u Skakavcu je bila potrebna hitna sanacija krovišta. U listopadu 2023. godine iz nadležnog proračuna Dom zdravlja Karlovac je nabavio medicinsku opremu u iznosu od 6.636,00 EUR za Centar za koordinaciju palijativne skrbi u Karlovcu.

**673 Prihodi od HZZO-a** kao najznačajniji u strukturi prihoda za razdoblje siječanj – prosinac ostvareni su u iznosu od 3.554.594,98 EUR**.** Ova vrsta prihoda je veća za 17,5% u odnosu na isto razdoblje prošle godine zbog novo preuzetih ordinacija i povećanja iznosa glavarina ali nedostatna u odnosu na povećana materijalna prava radnika.

**72 Prihodi od prodaje proizvedene dugotrajne imovine** iznose 2.648,82 EUR, a radi se o prihodu od prodaje stanova u otkupu 998,82 EUR i prihodu od prodaje vozila 1650,00 EUR.

**RASHODI:**

U istom razdoblju ostvareni su rashodi u iznosu od 4.310.074,79 EUR (šifra Y034) i to rashodi redovnog poslovanja 4.191.264,99 EUR i rashodi za nabavu nefinancijske imovine 118.809,90 EUR.

Najveći udio u ukupnim rashodima čine **rashodi za zaposlene 31** 3.279.616,19 EUR što je povećanje u odnosu na prošlu godinu za 23,6%. Ukupna masaplaća je rasla od 01.04.2023. godine za 2% i od 01.10.2023. godine za 5% sukladno Kolektivnom ugovoru u zdravstvu. Isplaćen je dodatak na plaću prema Memorandumu od 15.06.2023. godine o sporazumijevanju između Vlade RH te sindikata javnih i državnih službi, vezano za povećanje plaća dijela zaposlenika u javnim i državnim službama, i to onih s koeficijentima složenosti poslova do 1,867. Isplaćen je dodatak na plaću liječnicima i medicinskim sestrama u timovima obiteljske medicine za 2023. godinu što je također povećalo troškove u promatranom razdoblju (zamjene u ambulantama bez liječnika obiteljske medicine).

**Za materijalne rashode 32** utrošeno je 906.121,20 EUR što je povećanje u odnosu na prošlu godinu za 7,8%. **Trošak stručnog usavršavanja** **3213** je veći u odnosu na isto razdoblje prošle godine za 46% zbog troškova za školarine za liječnike na specijalizaciji. Povećan je broj odlazaka liječnika na stručna usavršavanja jer je u 2022. godini bio manji odaziv doktora na razne kongrese i tečajeve kao posljedica pandemije uzrokovane Covidom 19. **Materijal i sirovine** **3222** su u odnosu na prošlu godinu veći za 14% (odnose se na lijekove, sanitetski potrošni materijal ,materijal za higijenske potrebe i slično). **Trošak za komunalne usluge 3234** je veći (Grad Karlovac, Čistoća, Inkasator) za 12,6 % u odnosu na prošlu godinu. **Intelektualne usluge** **3237** se odnose na ugovore o djelu kojim Dom zdravlja Karlovac zapošljava čistačice na dislociranim lokacijama u Gradu Karlovcu te Mahičnu, Skakavcu, Draganiću, Krnjaku, Rečici. Dom zdravlja zapošljava ukupno 4 čistačice na neodređeno vrijeme što nije dovoljno za 11 lokacija na kojima pruža zdravstvene usluge te je prisiljen sklapati ugovore o djelu za poslove čišćenja. Na dvije lokacije (Draganić i Mahično) još uvijek se ambulante griju na drva što zahtjeva angažiranje lokalnog stanovništva za poslove loženja i čišćenja. I na lokaciji dr. Vladka Mačeka 48 u Karlovcu su tijekom proračunske godine zapošljavane čistačice povremeno zbog korištenja dugotrajnih bolovanja. Također je Ustanova u 2023. godini zapošljavala i doktora obiteljske medicine preko ugovora o djelu radi zamjene za dugotrajnu odsutnost zdravstvenog radnika pa je u odnosu na prošlu godinu ovaj trošak povećan za 67,6%. Na kontinuirano raspisivane natječaje nije se nitko javljao da bi se taj ugovor o djelu mogao raskinuti. Veći je trošak **zdravstvenih usluga** **3236** za 11,1% u odnosu na prošlu godinu zbog povećanja cijene usluga od strane zubotehničkih laboratorija te je povećan i broj pruženih zdravstvenih usluga ordinacija dentalne medicine, a time i posredno trošak usluga dentalnih laboratorija.

Trošak za **računalne usluge 3238** veći je u odnosu na prošlu godinu za 6,6%, a odnosi se na računalne programe koji su neophodni za rad u svih 30 ordinacija doma zdravlja te mjesečni trošak Medicus programa iznosi 2.823,54 EUR. Osim medicinskih programa Dom zdravlja Karlovac koristi i plaća računovodstveni program Infomare s kojim je osnivač Karlovačka županija sklopila ugovor o korištenju programa još 2016. godine. **Ostale usluge 3239** su veće u odnosu na prošlu godinu za 6,6%, a odnose se na registraciju vozila, odvoz infektivnog otpada, hrt pretplata, tiskarske usluge, usluga e-izdavanje lijekova u ambulantama.

**Ostali nespomenuti rashodi poslovanja 329** se odnose na osiguranja vozila, zgrade i opreme, osiguranje zdravstvenih radnika, mjesečni trošak upravnog vijeća i troškovi sudskih postupaka. Ostali nespomenuti rashodi veći za 15,5 % jer je u 2023.godini bilo više isplata za sudske postupke u odnosu na prethodnu godinu kako je iskazano u izvještaju na skupini konta **3296**.

Za **financijske rashode 34** realizirano je 4.041,41 EUR što je ostalo na razini troškova prošle godine, a radi se o uslugama banke za vođenje platnog prometa.

**4 Rashodi za nefinancijsku imovinu 118.809,80 EUR**

Kapitalna ulaganja su veća u odnosu na isto razdoblje prošle godine za 80,50 %.

4123 Licenca za računovodstveni program 550,00 EUR

4221 Uredska oprema i namještaj za ordinaciju dentalne medicine 18.342,43 EUR

4223 Oprema za održavanje 80,00 EUR

4224 Medicinska oprema 23.514,93 EUR

4227 Ostala oprema - rashladni uređaj 209,99 EUR

4231 Prijevozna sredstva 18.200,00 EUR

4511 Dodatna ulaganja na opremi i građevinskim objektima 57.912,45 EUR

Dom zdravlja Karlovac je ostvario znatno manje prihode iz proračuna i manje vlastite prihode u odnosu na 2022 godinu. Prihod od glavarina je veći za oko 17,5% ali svejedno to povećanje nije bilo dostatno da prati rast materijalnih rashoda (energija, lijekovi, zdravstvene usluge i slično) kao i rast rashoda za zaposlene koji su i najznačajniji u strukturi troškova.

Negativan financijski rezultat od 212.689,01 EUR biti će pokriven iz viška prihoda poslovanja iz ranijih godina koji nakon umanjenja zbog negativnog poslovanja iz 2023. godine iznosi 71.228,17 EUR i prenijeti će se u 2023. godinu za unapređenje kvalitete poslovanja Doma zdravlja Karlovac.

**Bilješke uz Izvještaj Bilancu**

Dom zdravlja Karlovac nije izdavao jamstva i nema dugoročnih depozita.

U 2023.godini na **nematerijalnoj imovini 012** iskazano je povećanje u iznosu od 550,00 EUR, a radi se o nabavci licence aplikacije za integraciju Fina e-računa.

Izvršena su knjiženja na **0212 poslovni objekti** u ukupnom iznosu od 213.855,80 EUR. Prema procjembenom elaboratu iz 2023. godine upisana je vrijednost imovine za poslovni objekt na lokaciji Dr. Andrije Štampara 3 u Karlovcu u iznosu od 133.390,00 EUR i upisana je vrijednost objekta koji je u suvlasništvu Doma zdravlja Karlovac u iznosu od 3.123,00 EUR na lokaciji Dubovac 18 u Karlovcu. U 2023.godini izvršena je sanacija krova na zgradi ambulante Skakavac u iznosu od 29.966,58 EUR. Bila je potrebna hitna izmjena krova koji se jako oštetio uslijed djelovanja olujnog vjetra na tom području te je na taj način osiguran daljnji rad ambulante i pružanje zdravstvene usluge na toj lokaciji. Povećana je vrijednost imovine zbog izmjene krova na drvenim garažama i za uređenje parkirališta na lokaciji Vladka Mačeka 48 u Karlovcu u iznosu od 22.727,11 EUR. Nakon usklađivanja knjigovodstvenih podataka s Općinom Krnjak izvršena je korekcija na kontu imovine.

Povećana je vrijednost **uredske opreme i namještaja 0221** u iznosu 16.511,58 EUR Nabavljen je novi namještaj za dvije novouređene ambulante dentalne medicine na lokaciji Gaje Petrovića 2 u Karlovcu i za pedijatrijsku ambulantu na lokaciji Vladka Mačeka 48 u Karlovcu. Na istom kontu knjižen je rashod uredskog namještaja u iznosu od 1.759,28 EUR.

Na kontu **komunikacijske opreme 0222** i **opreme za održavanje i zaštitu 0223** iskazano je smanjenje imovine ali radi se o korekciji knjiženja kojim je isti iznos knjižen na građevinske objekte pa je u bilanci u istom iznosu iskazano povećanje.

Nabavljena je **medicinska oprema 0224** u vrijednosti od 20.834,88 EUR. Nabavka Ekg uređaja za ordinaciju obiteljske medicine na lokaciji Vladka Mačeka 48 u Karlovcu. Za ambulantu dentalne medicine na adresi Gaje Petrovića 2 u Karlovcu je kupljena rabljena stomatološka stolica. U listopadu 2023. godine iz nadležnog proračuna Dom zdravlja Karlovac je dobio sredstva za nabavku medicinske opreme u iznosu od 6.636,00 EUR za Centar za koordinaciju palijativne skrbi u Karlovcu. Radi se o nabavci kreveta, madraca, hodalica. Nabavka holtera tlaka za ordinacije obiteljske medicine u ambulanti Šišljavić i Lasinja. Proveden je rashod na medicinskoj opremi u Centru za koordinaciju palijativne skrbi u Karlovcu u iznosu od 2.659,03 EUR. Rashodovana je medicinska oprema koja je dotrajala i nije više upotrebljiva.

Nabavljen je **rashladni uređaj 0227** - hladnjak za ambulantu dentalne medicine na lokaciji Domjanićeva 19 u Karlovcu u iznosu od 209,99 EUR.

Nabavljena su **dva rabljena vozila 0231** (za službu patronaže) u iznosu od 18.200,00 EUR. Smanjena je vrijednost prijevoznih sredstava u iznosu od 3.716,24 EUR zbog prodaje sanitetskog vozila i izvršen je rashod u 2023 godini.

Nabavljene su nove **auto gume** **042** za odsjek sanitetskog prijevoza i patronaže i kupljen je sitni medicinski inventar za službu ginekologije u iznosu od 21.812,68 EUR. Na sitnom inventaru u 2023. godini rashodovali su se stare i dotrajale gume iz prethodnih godina u iznosu od 34.317,91 EUR.

**Stanje novčanih sredstava na žiro-rn 1112** na dan 31.12.2023. je manji za 27,2 % u odnosu na prošlu godinu. **Ostala potraživanja 129** obuhvaćaju potraživanja od HZZO-a za refundaciju bolovanja. **Potraživanja po posebnim propisima** **165** obuhvaćaju potraživanja za dopunsko zdravstveno osiguranje koji se odnose na naplatu pruženih usluga u ordinacijama dentalne medicine za usluge protetike i usluge snimanja zubi u zubnom rtg-u. **Potraživanja za prihode od pruženih usluga 166** odnose se na uplaćena sredstva prikupljena temeljem najma poslovnog prostora i refundacije režijskih troškova te naplatu vanstandardnih usluga u zdravstvu. Potraživanja za prihode iz proračuna **167** čine potraživanja od HZZO na temelju ugovornih obveza.

**Dionice i udjeli u glavnici** **1512**– vrijednost se povećala za 239,89 EUR u odnosu na prošlu godinu.

**172 Potraživanja od prodaje nefinancijske imovine** su potraživanja za preostale rate stanova u otkupu na rok do 30 godina.

**2 Obveze i vlastiti izvori 9** - Dom zdravlja Karlovac na vrijeme podmiruje dospjele obveze. Iskazano je povećanje obveza u odnosu na prošlu godinu za 24,8 %, zbog povećanja rashoda za zaposlene za 24,5% i materijalnih rashoda za 25,3%. Obveze za zaposlene su obveze za plaće i naknade za zaposlene za mjesec prosinac 2023. godine, a podmirene su u siječnju 2024 godine. (Nedospjele obaveze).

Kako je poslovnu 2023. godinu Dom zdravlja Karlovac završio s viškom i manjkom prihoda po različitim kategorijama, na sjednici Upravnog vijeća održanoj 31.01.2024. godine donesena je Odluka o raspodjeli rezultata kojom je preneseni manjak prihoda od nefinancijske imovine u iznosu od 84.380,17 EUR pokriven viškom prihoda poslovanja 155.608,34 EUR.

Nakon utvrđivanja rezultata za 2023. godine te provedene obvezne korekcije rezultata po čl. 82. st. 1. Pravilnika o proračunskom računovodstvu i računskom planu i čl. 70. St. 2. Zakona o proračunu, utvrđen je ukupan višak prihoda poslovanja u iznosu od 155.608,34 EUR i manjak prihoda od nefinancijske imovine u iznosu od 84.380,17 EUR.

**Bilješke uz Izvještaj o obvezama**

**Stanje obveza na početku izvještajnog razdoblja V001** je stanje obveza na dan 01.01.2023. godine i iznosi 300.919,12 EUR. **Međusobne obveze proračunskih korisnika V003** su zajednička kategorija obveza prema svim proračunskim i izvanproračunskim korisnicima državnog proračuna i proračuna JLP(R)S-a, uz određena izuzeća (porezi, doprinosi, pdv, carine, naknade za uređenje voda, emisije u okoliš i sl.) Označavanje međusobnih obveza proračunskih korisnika vrši Karlovačka županija. **Od dospjelih obveza V007** Dom zdravlja nije podmirio usluge zubotehničkih laboratorija u iznosu od 1.598,00 EUR iz razloga jer isti nisu naplaćeni od strane HZZO-a. Ukupne obaveze na dan 31.12.2023. godine (V006) iznose 375.422,41 EUR.

**Bilješke uz Izvještaj RAS-funkcijski**

Dom zdravlja Karlovac obavlja osnovnu funkciju razreda **07 Zdravstvo**. Ulaskom u sustav Riznice Karlovačke županije, funkcije zdravstvene ustanove određuje Županija kroz Proračun. **Podskupina 0721 Opće medicinske usluge** čini 90,91% svih usluga, dok se Podskupina **0712** odnosi na poslove financirane iz decentraliziranih sredstava.

**Bilješke uz Izvještaj PVRIO**

**Proizvedena dugotrajna imovina P018** – smanjena je vrijednost imovine u iznosu od 2.725,22 EUR zbog prodaje vozila i 40,45 EUR rashoda dotrajale opreme. Temeljem Odluke Ravnatelja, **otpisana su nenaplativa potraživanja P029** u iznosu od 1.307,77 EUR.

Karlovac, 29.01.2024.

Zakonski predstavnik:

Ravnateljica Doma zdravlja Karlovac:

Tatjana Šterk-Tudić,mag.oec.